ভেবে দেখলাম, তাই তো! আমিতো একটা অচেনা বোবা লোকের কল কেটে দিয়েছিলাম। মেসেজ বক্স চেক করে দেখলাম, বরাবরের মতই ফ্লেক্সী করার পর যে ধরণের মেসেজ পাই, সে ধরণের একটা মেসেজ এসে জানাচ্ছে যে আমার একাউন্টে দু'হাজার টাকা জমা হয়েছে। তাই আর সেটা ডাবল চেক করার প্রয়োজন মনে করলাম না। গরীব বোবা একটা লোক তার মায়ের চিকিৎসার জন্য তার কষ্টার্জিত টাকা ভুল করে আমার ঠিকানায় পাঠিয়েছে। এখন সে নিজের ভুল বুঝতে পেরে টাকাটা ফেরৎ চাচ্ছে, আমি কি করে এই দূর্যোগের সময়ে তার টাকাটা ধরে রাখতে পারি? তাই তাড়াতাড়ি করে দারোয়ানকে ঘুম থেকে ডেকে তুলে নিকটের একটা দোকানে পাঠালাম বিকাশ করার জন্যে। টাকাটা পাঠিয়ে টুঙ্গীপাড়ার সেই ফ্লেক্সীওয়ালাকে ফোন করে জানালাম। সে বিগলিত হয়ে বেশ কয়েকবার ধন্যবাদ জানালো।